Subject: justdigi.ee veebi lihtsustatud seire tulemused
From: "Hanna Rattasepp" <[email-masked]>
To: "Justiits- ja Digiministeerium" <[email-masked]>, <[email-masked]>
Date: Fri, 19 Dec 2025 15:13:00 +0200

Tere!

Valminud on automaattestide tulemustest koosnev raport teie asutuse 
veebilehe kohta. Raport ja selle lugemisjuhis on lisatud manusesse.

Kõik tuvastatud mittevastavused on välja toodud peatükis „Leitud 
mittevastavused“. Iga mittevastavuse all on probleemi kirjeldus ja 
alamlehtede lingid, millel viga esineb (NB! Sulgudes olev number ei näita 
vigade arvu).

Palume teil manuses oleva raportiga tutvuda ja asuda selles väljatoodud vigu 
kõrvaldama. Juhime tähelepanu, et lihtsustatud seire puhul testitakse 
vastavust vaid osadele kohustuslikele nõuetele. Eesmärgiga saada üldine 
ülevaade ligipääsetavuse hetkeseisust avalikus sektoris. Seetõttu ei pruugi 
raportis olla kajastuda kõik puudused.

Sellel aastal võtsime eraldi vaatluse alla ka veebilehtede ligipääsetavuse 
teatised. Teatise eesmärk on kirjeldada veebilehe vastavust 
ligipääsetavusenõuetele ja pakkuda ligipääsetavuseteemalist teavet kõigile, 
kes seda võivad vajada. Nõuded ligipääsetavuse teatisele on kehtestatud 
ettevõtlus- ja infotehnoloogiaministri määrusega nr 20 „Veebilehe ja 
mobiilirakenduse ligipääsetavuse nõuded ning ligipääsetavust kirjeldava 
teabe <https://www.riigiteataja.ee/akt/131122022015>  avaldamise kord“ . 
TTJA veebilehelt on leitavad juhend ja vorm 
<https://ttja.ee/digiligipaasetavuse-tagamine/avalik#Teatis> ligipääsetavuse 
teatise koostamiseks.

Teatise koostamiseks või ajakohastamiseks on vajalik läbi viia põhjalik 
hindamine ja kontrollida vastavust kõikidele kohustuslikele nõuetele. 
Avalikule sektorile kohalduvad ligipääsetavusnõuded on kirjas Euroopa Liidu 
digiligipääsetavuse standardis EN 301 549 V3.2.1 
<https://www.etsi.org/deliver/etsi_en/301500_301599/301549/03.02.01_60/en_301549v030201p.pdf> 
. Manusesse on juurde lisatud hindamisvorm, mille abil võite koos veebilehe 
arendajaga viia ise hindamise läbi või konsulteerida mõne ligipääsetavuse 
hindamist pakkuva ettevõttega.

Me ei oota teilt jooksvat ülevaadet, kuidas olete ligipääsetavuse puuduste 
kõrvaldamisega edasi liikunud, kuid palume arvestada, et 50% veebidest 
kordub 2026. aasta lihtsustatud seires.

Jaanuari alguses avaldame oma kodulehel "Eesti avaliku sektori 
digiligipääsetavus 2025. aastal" aruande, mis hõlmab ka teie asutuse 
veebilehe testimise tulemusi.

Heade soovidega

Hanna Rattasepp

Infoühiskonna talituse digiligipääsetavuse ekspert

6 201 717 |  <mailto:[email-masked]> [email-masked]

 <http://www.ttja.ee/> www.ttja.ee | Endla 10a, Tallinn 10122

Tarbijakaitse ja Tehnilise Järelevalve Amet